Trotski (teleserial, 2017)

"Trotski" () — Aleksandr Kott və Konstantin Statskinin rejissorluğu ilə çəkilmiş 8 seriyalı Rusiya televiziya serialı. Serial Lev Trotskinin həyatını və onun XX əsrin siyasi hadisələrindəki rolunu əks etdirir. Premyerası 6 noyabr 2017-ci ildə Pervıy kanalda baş tutmuşdur. Serialın dünya premyerası Kannda keçirilən MIPCOM beynəlxalq televiziya sərgisində olub.

 Məzmun 
1940-cı ilin mayında Mexikonun ucqar ərazilərində polis geyimində olan kommunistlər rus inqilabının keçmiş lideri Lev Trotskinin evinə hücum edirlər. Onlar bir neçə saat ərzində evi atəşə tuturlar, lakin Trotski və xanımı müəmmalı şəraitdə sağ qalırlar. On bir illik sürgündə, demək olar ki, bütün yaxınlarını və doğmalarını itirmiş Trotski anlayır ki, əbədi düşməni İosif Stalin onu ömrünün sonuna qədər təqib edəcək. Onun əlindən qaçmaq mümkündür, lakin gizlənmək olmaz.

Beləliklə, Trotski döyüşə başlayır. Onun silahı güllə yox, sözlərdir. Trotski özündən sonra siyasi vəsiyyətnamə qalmasını istəyir. İlk dəfə tam səmimi olaraq, gənc yəhudi oğlanın necə yeni dünyanın peyğəmbərinə çevrilib nəhəng imperiyanı dağıtdığı haqqında danışır. Xatirələrin yazılması üçün o, özünün ideya əleyhdarı və Stalinə rəğbətilə seçilən Kanada jurnalistini öz yanına dəvət edir.

Film dünyanı həmişəlik dəyişən və bunun müqabilində hər şeyini qurban verən insanın hekayəsidir.

 Filmin heyəti 

 Film üzərində işləyənlər 

Ssenari müəllifləri: Oleq Maloviçko, Ruslan Qaleyev, Pavel Teterski
Quruluşçu rejissorlar: Aleksandr Kott, Konstantin Statski
Quruluşçu operatorlar: Sergey Trofimov, Nikolay Boqaçyov, Uluqbəy Xamrayev
Quruluşçu rəssam: Sergey Tırin
Bəstəkar: RyanOtter
Geyim rəssamı: Yekaterina Dıminskaya
Qrim rəssamı: Marina Krasnovidova
Kastinq rəhbəri: Alla Petelina
Montaj rejissorları: Aleksandr İvanov, Aleksandr Əmirov
Səs rejissorları: İqor İnşakov, Mixail Alekseyenkov
İkinci rejissorlar: Mariya Korneva, Darya Plyaskovskaya
Vizual effektlər: Yevgeni Barulin
İcraçı prodüser: Aleksandra Remizova
Aparıcı prodüser: İvan Samoxvalov
Kreativ prodüserlər: Maksim Polinski, Nikolay Bulıgin
Baş prodüserlər: Aleksandr Sekalo, Konstantin Ernst

 Rollarda 

 Yaranması 
РБК qəzetinə əsasən, "Trotski" ORT telekanalının təşəbbüsü ilə "Sreda" prodüser şirkətinin istehsal etdiyi ilk serialıdır. Digər hallarda seriallar yalnız "Sreda"nın müəllifi olduğu ideyalar ssenaridə öz təcəssümünü tapandan və ORT-nin kino nümayişi müdiriyyətinin təsdiqindən sonra istehsalata buraxılırdı.

ORT-nin yaradıcı planlaşdırma şöbəsinin müdiri Yelena Afanasyevanın sözlərinə görə, serialın ideyası meydana gələndən çəkilişlərin başa çatdırılmasına qədər bir ildən də az vaxt keçmişdi. Sonradan Konstantin Ernst bunu təsdiq edərək bildirmişdi ki, kanalın inqilab haqqında çəkməyi planlaşdırdığı digər serial layihəsi baş tutmamışdı. Nəticədə o, təcili surətdə Aleksandr Sekaloya müraciət edərək Trotski haqqında serial çəkmək təklifini vermişdi.

Serial "Yesenin" televiziya filminin spin-offudur. Həmin filmdə də Konstantin Xabenski Lev Trotski obrazını yaratmışdı. Hər iki serialın prodüseri olmuş Konstantin Ernstin fikrincə, aktyor o zaman həmin rolu "düzgün oynamamışdı". Xabenski özü isə qeyd edir ki, onun ifa etdiyi rolun 80% hissəsi serialdan çıxarılmışdı və artıq Trotski haqqında yeni çəkilən teleserialda o, həmin obrazı ilk düşündüyü kimi ifa edib.

 Tarixi gerçəklik məsələsi 
Tarixi gerçəkliklə bağlı məsələdə aydınlıq nəzərə çarpmır. Ehtimal ki, bu baş rejissorun müsahibəsi ilə bağlıdır:

Konstantin Ernst təsdiq edir ki, müəlliflər qarşılarına Trotskinin həqiqi tərcümeyi-halını yaratmağı məqsəd qoymayıblar. Əvəzində hadisələrin daha geniş tamaşaçı kütləsi tərəfindən anlaşılması üçün uyğunlaşdırılıb. Ernstin fikirlərindən məlum olur ki, serialın vəzifəsi tərcümeyi-halın əks etdirilməsindən daha genişdir:

Aleksandr Sekalo qeyd edir ki, müəlliflər bir tərəfdən tarixi gerçəkliyə riayət etməyə can atıblar, digər tərəfdən isə əhatəli bioqrafik film yaratmaq yox, "parlaq, qorxunc, qana susamış və seksual fiqur göstərmək" məqsədini qarşıya qoyublar. Ssenari müəlliflərindən biri etiraf edir:

Serialın kreativ prodüseri isə deyir:

 Tənqid 
Trotskişünas tarixçi alim Aleksandr Reznikin fikrincə, Trotskinin serialdakı obrazı çox vaxt xarici dövlətlərə işləməsində təqsirləndirilən (məsələn, Navalnı) müasir müxalifətin gözdən salınması məqsədilə qəsdən "iblisləşdirilib". İnqilab tarixi üzrə mütəxəssis Boris Koloniski hesab edir ki, Trotskinin iblisləşdirilməsi xüsusilə gənclər arasında əks təsirə gətirib çıxara bilər.

Trotskinin bioqrafiyalarından birinin müəllifi Coşua Rubenşteyn (Harvard) öz tənqidində serialın yaradıcılarının Trotskini inqilabın mərkəzi fiquruna çevirmək, həmçinin, imperator ailəsinin edamına cavabdehliyi onun üzərinə qoymaq arzusuna toxunur.

Premyeradan sonra serial kəskin tənqidlərə məruz qalıb:

Solçu yazıçı və publisist Aleksey Svetkov yazır:

Serial peşəkar tarixçilər tərəfindən də güclü tənqidə məruz qalıb.

 İstinadlar 

 Xarici keçidlər 
 Serialın rəsmi saytı
 В Канне состоялась мировая премьера российского сериала «Троцкий»
 Мировая премьера в Каннах: участникам международного телерынка показали новый сериал Первого канала «Троцкий»
 Первый канал переключился со Сталина на Троцкого
 Independent назвала сериал «Троцкий» неожиданным способом отметить столетие революции
 Продюсер переворота
 трейлер сериала на сайте kino-teatr.ru
 Александр Цекало снимает сериал о Троцком
 На престижном рынке телефильмов, стартовавшем Каннах, с нетерпением ждут российский сериал «Троцкий»

Kateqoriya:Rusiya teleserialları
Kateqoriya:Rusca filmlər
Kateqoriya:Aleksandr Kottun filmləri
Kateqoriya:2017-ci ilin teleserialları